ઈડીએ 24મી મેએ પીએનબીના બે અબજ ડોલરથી વધુના કૌભાંડમાં ચાર્જશીટ દાખલ કરી હતી. ચાર્જશીટમાં નીરવ મોદી અને તેના સાથીદારો પર આરોપ છે કે, તેમણે 6,400 કરોડ રૂપિયાના બેંક ફંડને કથિત રીતે વિદેશોમાં બનાવટી કંપનીઓમાં અહીંતહીં કર્યું હતું. PMLAની ધારા 45 અંતર્ગત દાખલ ચાર્જશીટમાં કુલ 24 આરોપીઓનાં નામ છે, તેમાં નીરવ મોદી, તેના પિતા, ભાઈ નીશલ મોદી, બહેન પૂર્વી મોદી, સંબંધી મયંક મહેતા અને ડિઝાઇનર જ્વેલરી કંપનીઓ સોલર એક્સપોર્ટ્સ, સ્ટેલર ડાયમંડ્સ અને ડાયમંડ્સ આરયુનો સમાવેશ થાય છે.